बुन्देलखण्ड नागरिक मोर्चा की बैठक की अध्यक्षता नगर पालिका अध्यक्ष सुभाष जायसवाल व भूपेन्द्र जैन ने संयुक्त रूप से की। बैठक में राजनैतिक दल, सामाजिक व धार्मिक प्रतिष्ठानों के लोगों ने भाग लिया। इस दौरान सर्व सम्मति से अनेक प्रस्तावों का अनुमोदन किया गया। संगठनात्मक ढांचे पर विस्तार से चर्चा की गई। इसके साथ यातायात, सिंचाई, शिक्षा एवं पर्यटन विकास से संबंधित समस्याओं एवं अध्ययन के लिए समिति संयोजक बनाए गए। माध्यमिक शिक्षा के लिए अवध बिहारी कौशिक, उच्च शिक्षा के लिए डा. पूरन सिंह निरंजन व अजय बरया, पर्यटन के लिए मुरारीलाल जैन, संतोष शर्मा, हरीश कपूर टीटू, विजय किशोर सोनी को संयोजक बनाया गया। सड़क यातायात के लिए इंजीनियर राजाराम गोस्वामी, रमेश साहू बस वाले, जलील उर्फ जल्लू चच्चा को रखा गया। रेल उप समिति में डीपी मिश्रा व सांसद प्रतिनिधि जसपाल सिंह बंटी को संयोजक बनाया गया। सिंचाई के लिए कर्नल राजेन्द्र सिंह व राजेश आनंद, उद्योग के लिए मनमोहन जड़िया व राजीव श्रीवास्तव संयोजक बनाए गए। महिला इकाई के लिए श्रीमती नीता शर्मा का नाम अनुमोदित किया गया।